امریکہ میں مہنگائی چار دہائیوں کی بلند ترین سطح پر
امریکی حکومت کی رپورٹ کے مطابق کھانے اور توانائی کے علاوہ دیگر اشیا کی قیمتوں میں بھی مارچ اور اپریل کے مہینوں کے دوران دوگنا اضافہ دیکھنے میں آیا۔ ائیرلائن ٹکٹوں، ہوٹل کے کمروں کے کرائیوں اور نئی کاروں کی قیمتوں میں اضافے کی وجہ سے مہنگائی میں اضافہ دیکھنے میں آیا۔ 
ویب ڈیسک — خبر رساں ادارے ایسوسی ایٹڈ پریس (اے پی) کے مطابق مہنگائی کی بلند شرح کی وجہ سے لاکھوں امریکی گھرانوں کا گزارہ مشکل ہوگیا ہے۔ اے پی کے مطابق بدھ کے روز سامنے آنے والی رپورٹ میں اس بات کے اشارے پائے جاتے ہیں کہ مہنگائی کے گہرے اثرات ہو سکتے ہیں۔ کھانے اور توانائی کے علاوہ دیگر اشیا کی قیمتوں میں بھی مارچ اور اپریل کے مہینوں کے دوران دوگنا اضافہ دیکھنے میں آیا۔ ائیرلائن ٹکٹوں، ہوٹل کے کمروں کے کرائیوں اور نئی کاروں کی قیمتیں بڑھنے کی وجہ سے مہنگائی میں اضافہ دیکھنے میں آیا۔ رہائشی اپارٹمنٹس کے کرائیوں میں بھی اضافہ ہوا ہے۔ اثاثوں کا نظام سنبھالنے والی ایک تنظیم میں یو ایس اکانومسٹ کے طور پر کام کرنے والے ایرک ونگارڈ نے ایسوسی ایٹڈ پریس سے بات کرتے ہوئے بتایا کہ ان قیمتوں میں اچانک اضافے سے یہ ظاہر ہوتا ہے کہ مہنگائی کے مناسب سطح پر واپس آنے میں ابھی کافی وقت لگے گا۔ معاشی ماہرین کا کہنا ہے کہ مہنگائی میں تھوڑی کمی واقع ہونے کے بعد بھی  میں اس کی سطح بلند ہی رہے گی۔ اس مہنگائی کی وجہ سے کم آمدنی والے سیاہ فام اور ہسپانوی خاندانوں کو اپنی آمدن کا بڑا حصہ خوراک، پیٹرول اور کرائے پر خرچ کرنا پڑے گا۔ بدھ کی رپورٹ سے امریکی فیڈرل ریزرو اور وائٹ ہاؤس کی ان مشکلات کی بھی نشاندہی ہوتی ہے جن سے انہیں مہنگائی پر قابو پانے کی کوششوں کے دوران نمٹنا پڑے گا۔ اپریل میں ملک میں پیٹرول کی قیمتوں میں قلیل کمی دیکھنے میں آئی۔ اے اے اے نامی ادارے کی رپورٹ کے مطابق ملک میں اپریل میں پیٹرول کی قیمتیں اوسطاً  ڈالر فی گیلن ، جب کہ مارچ میں پیٹرول کی قیمتیں اوسطاً  ڈالر فی گیلن تھیں۔ اشیائے خور ونوش کی قیمتیں پچھلے برس کے مقابلے میں اپریل میں  فیصد بڑھ چکی تھیں۔ کے بعد یہ کسی بھی برس میں مہنگائی کی سب سے بلند شرح ہے۔ بیرون ملک بحرانوں کی وجہ سے بھی مہنگائی کے مزید بڑھنے کا امکان ہے۔ یورپی یونین کا روسی تیل کی درآمد پر پابندی لگانے کا امکان موجود ہے۔ ایسا ہونے کی صورت میں عالمی طور پر تیل کی قیمتیں بڑھنے کا امکان ہے جس سے امریکہ میں بھی پیٹرول کی قیمتیں بڑھ جائیں گی۔ چین میں کرونا وائرس کی وجہ سے لگنے والے لاک ڈاؤن سے رسد کا سلسلہ بھی متاثر ہونے کا امکان موجود ہے۔ اپریل میں ہوائی سفر کے اخراجات میں  فیصد اضافہ ہوا۔ یہ  سے رکھے جانے والے ریکارڈ کے بعد سے سب سے بڑا اضافہ ہے۔ مارچ سے اپریل میں ہوٹلوں کے کرائیوں میں  فیصد اضافہ ہوا۔ ساوتھ ویسٹ ائیرلائین نے گزشتہ مہینے اعلان کیا تھا کہ اسے اس برس بڑی آمدن اور منافع کا امکان ہے۔ دو برس ہوائی سفر میں تعطل کے بعد بڑی تعداد میں امریکی ہوائی سفر کر رہے ہیں۔ کمپنی کا کہنا ہے کہ اس کے کرائیوں میں پچھلے برس کے مقابلے میں  فیصد اضافہ ہوا ہے۔ کچھ اشیا جن میں گھروں میں استعمال ہونے والی مشینری اور کپڑوں کی قیمتوں میں  فیصد اور استعمال شدہ کاروں کی قیمتوں میں  فیصد کمی دیکھنے میں آئی۔ پچھلے برس کرونا ویکسین کے سامنے آنے کے بعد استعمال شدہ کاروں کی قیمتوں میں اضافے کے بعد مہنگائی میں اضافہ دیکھنے میں آیا تھا۔ صدر جو بائیڈن اور کانگریس میں ڈیموکریٹک پارٹی کو مہنگائی کی وجہ سے اس برس کے اواخر میں منعقد ہونے والے مڈ ٹرم انتخابات میں مشکلات کا سامنا ہے۔ ریپبلکن پارٹی کا موقف ہے کہ گزشتہ برس مارچ میں صدر جو بائیڈن کے  سو ارب ڈالر کے مالی سپورٹ کے پیکج کے بعد جب لوگوں کو دیے گئے امدادی چیک، بے روزگاری کے لیے دی گئی پہلے سے زیادہ امداد اور بچوں والے خاندانوں کو دی گئی ٹیکس کریڈٹ کی رقوم معیشت میں داخل ہوئیں تو معیشت میں ضرورت سے زیادہ تیزی دیکھنے میں آئی۔ منگل کے روز بائیڈن نے اعلان کیا ہے کہ ان کے نزدیک مہنگائی اس وقت خاندانوں کے لیے سب سے بڑی مشکل ہے اور ان کے مقامی ایجنڈے میں ان کی سب سے بڑی ترجیح ہے۔